Renault dumper prisen på Megane e-Tech

Man forstår næsten, hvis nogen er bekymrede for at købe elbil i disse måneder. Efter Teslas prisnedsættelser i januar er priserne helt utilregnelige. Senest meddeler Renault, at de sænker prisen på Megane E-Tech med hele 50.000 kroner.

Og det er endda udgaven med det store batteri og 220 heste i stalden. Den fås nu til 319.990 kroner.

Ønsker man topversionen Iconic falder prisen fra 390.090 kroner til 339.990 kroner. Du skal dog ikke sidde på hænderne for længe, for tilbuddene er i første omgang begrænset indtil nytår.

Lige præcis Megane E-Tech 60 kWh i Techno-udgaven er den, vi anbefalede, da vi testede Renault’en sidste år.

I denne version får man som standard blandt andet OpenR 12,3 tommer føredisplay og 12-tommers multimedieskræm med indbygget Google Automotive, 22 kW AC ladning/130 kW DC, Arkamys 3 D lydsystem, 2. zonet klimaanlæg og 20 tommer alufælge.

Topversionen, iConic, tilbyder derudover Harman Kardon lydanlæg med otte højtalere og subwoofer, el-justerbart førersæde med massagefunktion, instrumentbord i kunstlæder med synlige syninger og 20 tommer Enos-alufælge.

Se vores test af Renault Megane E-Tech.

Er man ikke til at eje, har Renault i øvrigt også en skarp leasingpris på Megane E-Tech. Med 0 kroner i udbetaling og 3.895 kroner om måneden. Også dette tilbud løber frem til nytår.

Renault dumper prisen på Megane e-Tech